ຕາມຂ່າວ ຕ່າງປະເທດ, ເມື່ອບໍ່ດົນມານີ້, ຄະນະ ເລຂາ ອາຊຽນ ໄດ້ເປີດເຜີຍວ່າ: ອາຊຽນ-ສະຫະພາບ ເອີຣົບ(ອີຢູ) ໄດ້ແລກປ່ຽນ ບົດຮຽນ ຈາກບັນດາ ມາດຕະການ ຄຸ້ມຄອງ ຕາມຊາຍແດນ ໃນພາກພື້ນ ແລະ ວິທີການ ແກ້ໄຂ ບັນຫາ ການຄ້າ ມະນຸດ ຕາມຊາຍແດນ. ທ່ານ ບຸ່ຍຈິເຟືອງ, ຫົວໜ້າກົມ ການຕ່າງ ປະເທດ ຂຶ້ນກັບ ກະຊວງ ຕຳຫລວດ ຫວຽດນາມ ລະບຸວ່າ: ຈະສືບຕໍ່ ໃຫ້ຄຳໝັ້ນ ສັນຍາ ຈັດຕັ້ງ ປະຕິບັດ ໃນໄລຍະ 2 ລະຫວ່າງ ອາຊຽນ ແລະ ອີຢູ ກ່ຽວກັບ ການອົບ ພະຍົບ ແລະ ຄຸ້ມຄອງ ຕາມຊາຍແດນ ຢ່າງມີ ປະສິດ ທິຜົນ. ຂະນະທີ່ ອີຢູ ຈະໜູນຊ່ວຍ ບັນດາ ປະເທດ ອາຊຽນ ກ່ຽວກັບ ການຄວບຄຸມ ສະພາບ ອົບພະຍົບ ພາຍໃນກຸ່ມ ໂດຍສະເພາະ ການເຂົ້າ-ອອກເມືອງ ຂອງບັນດາ ພົນລະເມືອງ ປະເທດ ສະມາ ຊິກ ອາຊຽນ, ພ້ອມທັງ ຮັບປະກັນ ຄວາມສະຫງົບ ປອດໄພ ໃນການ ກວດກາ ຕາມຊາຍແດນ.